pythainlp/thai_wikipedia_clean_20230101 huggingface dataset:
อายุผู้เล่นที่ระบุไว้ในที่นี้คืออายุ ณ วันที่ 20 พฤศจิกายน ค.ศ. 2022 ซึ่งเป็นวันแรกของการแข่งขัน จำนวนการลงเล่นและจำนวนประตูของผู้เล่นแต่ละคนไม่รวมนัดการแข่งขันใด ๆ ที่ลงเล่นหลังจากการแข่งขันฟุตบอลโลกเริ่มขึ้นแล้ว สโมสรที่ระบุไว้คือสโมสรที่ผู้เล่นลงเล่นเป็นครั้งสุดท้ายก่อนที่การแข่งขันฟุตบอลโลกจะเริ่มขึ้น สัญชาติของสโมสรแสดงถึงสมาคมฟุตบอลประเทศ (ไม่ใช่ลีก) ที่สโมสรนั้นสังกัดอยู่ ชื่อผู้ฝึกสอนที่มีธงชาติกำกับอยู่แสดงว่าผู้ฝึกสอนคนนั้นไม่ได้ทำหน้าที่ให้แก่ทีมชาติตนเอง
เอกวาดอร์.
ผู้ฝึกสอน: กุสตาโบ อัลฟาโร
เอกวาดอร์ประกาศรายชื่อผู้เล่นรอบสุดท้ายเมื่อวันที่ 14 พฤศจิกายน ค.ศ. 2022
เนเธอร์แลนด์.
ผู้ฝึกสอน: ลูวี ฟัน คาล
เนเธอร์แลนด์ประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022
กาตาร์.
ผู้ฝึกสอน: เฟลิกซ์ ซันเชซ
กาตาร์ประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022
เซเนกัล.
ผู้ฝึกสอน: อาลียู ซีเซ
เซเนกัลประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022 ซาดีโย มาเน ถอนตัวเนื่องจากอาการบาดเจ็บในวันที่ 17 พฤศจิกายน และมูซา อึนดียาย เข้ามาแทนที่ในวันที่ 20 พฤศจิกายน
อังกฤษ.
ผู้ฝึกสอน: แกเร็ท เซาท์เกต
อังกฤษประกาศรายชื่อผู้เล่นรอบสุดท้ายเมื่อวันที่ 10 พฤศจิกายน ค.ศ. 2022
ผู้ฝึกสอน: การ์ลุช ไกรอช
อิหร่านประกาศรายชื่อผู้เล่นรอบสุดท้าย 25 คน เมื่อวันที่ 13 พฤศจิกายน ค.ศ. 2022
ผู้ฝึกสอน: เกรกก์ เบอร์ฮอลเตอร์
สหรัฐประกาศรายชื่อผู้เล่นรอบสุดท้ายเมื่อวันที่ 9 พฤศจิกายน ค.ศ. 2022
เวลส์.
ผู้ฝึกสอน: ร็อบ เพจ
เวลส์ประกาศรายชื่อผู้เล่นรอบสุดท้ายเมื่อวันที่ 9 พฤศจิกายน ค.ศ. 2022
อาร์เจนตินา.
ผู้ฝึกสอน: ลิโอเนล เอสกาโลนิ
อาร์เจนตินาประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022 นิโกลัส กอนซาเลซ ถอนตัวเนื่องจากอาการบาดเจ็บ และอังเฆล กอร์เรอา เข้ามาแทนที่ในวันที่ 17 พฤศจิกายน ในวันเดียวกัน โฆอากิน กอร์เรอา ถอนตัวเนื่องจากอาการบาดเจ็บ และเตียโก อัลมาดา เข้ามาแทนที่ในวันที่ 18 พฤศจิกายน
ผู้ฝึกสอน: เฆราร์โด มาร์ติโน
เม็กซิโกประกาศรายชื่อผู้เล่นรอบสุดท้ายเมื่อวันที่ 14 พฤศจิกายน ค.ศ. 2022
โปแลนด์.
ผู้ฝึกสอน: ตแชสวัฟ มิคแญวิตช์
โปแลนด์ประกาศรายชื่อผู้เล่นรอบสุดท้ายเมื่อวันที่ 10 พฤศจิกายน ค.ศ. 2022 บาร์ตวอมีแยย์ ดรองกอฟสกี ถอนตัวเนื่องจากอาการบาดเจ็บ และกามิล กราบารา เข้ามาแทนที่เมื่อวันที่ 13 พฤศจิกายน
ซาอุดีอาระเบีย.
ผู้ฝึกสอน: แอร์เว เรอนาร์
ซาอุดีอาระเบียประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022 เนาวาฟ อัลอาบิด มาแทนที่ฟะฮัด อัลมุวัลลัด ในวันที่ 13 พฤศจิกายน
ผู้ฝึกสอน: เกรอัม อาร์โนลด์
ออสเตรเลียประกาศรายชื่อผู้เล่นรอบสุดท้ายเมื่อวันที่ 8 พฤศจิกายน ค.ศ. 2022 มาร์ติน บอยล์ ถอนตัวเนื่องจากอาการบาดเจ็บ และมาร์โก ทิลีโอ เข้ามาแทนที่ในวันที่ 20 พฤศจิกายน
ผู้ฝึกสอน: แคสเปอร์ ยูลมัน
เดนมาร์กประกาศรายชื่อผู้เล่นรอบสุดท้าย 21 จาก 26 คนเมื่อวันที่ 7 พฤศจิกายน ค.ศ. 2022 และประกาศรายชื่อผู้เล่น 5 คนที่เหลือในวันที่ 13 พฤศจิกายน
ฝรั่งเศส.
ผู้ฝึกสอน: ดีดีเย เดช็อง
ฝรั่งเศสประกาศรายชื่อผู้เล่นรอบสุดท้าย 25 คน เมื่อวันที่ 9 พฤศจิกายน ค.ศ. 2022 จากนั้นได้เพิ่มชื่อมาร์กุส ตูว์ราม เข้ามาในรายชื่อรวมเป็น 26 คน เมื่อวันที่ 14 พฤศจิกายน แพร็สแนล กีมแปมเบ ถอนตัวเนื่องจากอาการบาดเจ็บ และอักแซล ดีซาซี เข้ามาแทนที่ในวันเดียวกัน คริสตอเฟอร์ อึนกูนกู ถอนตัวเนื่องจากอาการบาดเจ็บในวันที่ 15 พฤศจิกายน และร็องดาล กอโล มัวนี เข้ามาแทนที่ในวันที่ 16 พฤศจิกายน การีม แบนเซมา ถอนตัวเนื่องจากอาการบาดเจ็บในวันที่ 20 พฤศจิกายน โดยไม่มีใครมาแทนที่ ทำให้ทีมเหลือผู้เล่น 25 คน
ตูนิเซีย.
ผู้ฝึกสอน: ญะลาล อัลกอดิรี
ตูนิเซียประกาศรายชื่อผู้เล่นรอบสุดท้ายเมื่อวันที่ 14 พฤศจิกายน ค.ศ. 2022
คอสตาริกา.
ผู้ฝึกสอน: ลุยส์ เฟร์นันโด ซัวเรซ
เมื่อวันที่ 24 สิงหาคม ค.ศ. 2022 ซัวเรซประกาศว่าบรายัน รุยซ์ เป็นผู้เล่นเพียงคนเดียวของทีมชาติคอสตาริกาที่ได้รับการยืนยันในขณะนั้น ต่อมาในวันที่ 3 พฤศจิกายน ค.ศ. 2022 เขาจึงประกาศรายชื่อสุดท้ายของผู้เล่นทั้งหมด
เยอรมนี.
ผู้ฝึกสอน: ฮันส์-ดีเทอร์ ฟลิค
เยอรมนีประกาศรายชื่อผู้เล่นรอบสุดท้ายเมื่อวันที่ 10 พฤศจิกายน ค.ศ. 2022
ผู้ฝึกสอน: ฮาจิเมะ โมริยาซุ
ญี่ปุ่นประกาศรายชื่อผู้เล่นรอบสุดท้ายเมื่อวันที่ 1 พฤศจิกายน ค.ศ. 2022 ต่อมาในวันที่ 8 พฤศจิกายน ยูตะ นากายามะ ต้องถอนตัวจากรายชื่ออย่างเป็นทางการเนื่องจากมีอาการบาดเจ็บ และชูโตะ มาจิโนะ ได้มาแทนที่
สเปน.
ผู้ฝึกสอน: ลุยส์ เอนริเก
สเปนประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022 โฆเซ กายา ถอนตัวเนื่องจากอาการบาดเจ็บ และอาเลฆันโดร บัลเด เข้ามาแทนที่เมื่อวันที่ 18 พฤศจิกายน
ผู้ฝึกสอน: โรเบร์โต มาร์ติเนซ
เบลเยียมประกาศรายชื่อผู้เล่นรอบสุดท้ายเมื่อวันที่ 10 พฤศจิกายน ค.ศ. 2022
ผู้ฝึกสอน: จอห์น เฮิร์ดมัน
แคนาดาประกาศรายชื่อผู้เล่นรอบสุดท้ายเมื่อวันที่ 13 พฤศจิกายน ค.ศ. 2022
โครเอเชีย.
ผู้ฝึกสอน: ซลัตกอ ดาลิช
โครเอเชียประกาศรายชื่อผู้เล่นรอบสุดท้ายเมื่อวันที่ 9 พฤศจิกายน ค.ศ. 2022
โมร็อกโก.
ผู้ฝึกสอน: วะลีด อัรร็อกรอกี
โมร็อกโกประกาศรายชื่อผู้เล่นรอบสุดท้ายเมื่อวันที่ 10 พฤศจิกายน ค.ศ. 2022 อะมีน ฮารีษ ถอนตัวเนื่องจากอาการบาดเจ็บ และอะนัส อัซซะรูรี เข้ามาแทนที่เมื่อวันที่ 16 พฤศจิกายน
กลุ่มจี.
บราซิล.
ผู้ฝึกสอน: ชีชี
บราซิลประกาศรายชื่อผู้เล่นรอบสุดท้ายเมื่อวันที่ 7 พฤศจิกายน ค.ศ. 2022
แคเมอรูน.
ผู้ฝึกสอน: รีกอแบร์ ซง
แคเมอรูนประกาศรายชื่อผู้เล่นรอบสุดท้ายเมื่อวันที่ 9 พฤศจิกายน ค.ศ. 2022
เซอร์เบีย.
ผู้ฝึกสอน: ดรากัน สตอยกอวิช
เซอร์เบียประกาศรายชื่อผู้เล่นรอบสุดท้ายเมื่อวันที่ 11 พฤศจิกายน ค.ศ. 2022
สวิตเซอร์แลนด์.
ผู้ฝึกสอน: มูรัท ยาคิน
สวิตเซอร์แลนด์ประกาศรายชื่อผู้เล่นรอบสุดท้ายเมื่อวันที่ 9 พฤศจิกายน ค.ศ. 2022
กลุ่มเอช.
ผู้ฝึกสอน: อ็อทโท อัดโด
กานาประกาศรายชื่อผู้เล่นเบื้องต้น 55 คนในวันที่ 4 พฤศจิกายน ค.ศ. 2022 และประกาศรายชื่อผู้เล่นรอบสุดท้ายเมื่อวันที่ 14 พฤศจิกายน
โปรตุเกส.
ผู้ฝึกสอน: ฟือร์นังดู ซังตุช
โปรตุเกสประกาศรายชื่อผู้เล่นรอบสุดท้ายเมื่อวันที่ 10 พฤศจิกายน ค.ศ. 2022
ผู้ฝึกสอน: เปาลู เบ็งตู
เกาหลีใต้ประกาศรายชื่อผู้เล่นรอบสุดท้ายเมื่อวันที่ 12 พฤศจิกายน ค.ศ. 2022
อุรุกวัย.
ผู้ฝึกสอน: ดิเอโก อาลอนโซ
อุรุกวัยประกาศรายชื่อผู้เล่นเบื้องต้น 55 คนในวันที่ 21 ตุลาคม ค.ศ. 2022 และประกาศรายชื่อผู้เล่นรอบสุดท้ายเมื่อวันที่ 10 พฤศจิกายน
แม่น้ำหุน
แม่น้ำหุน (, "แม่น้ำโคลน") เป็นแม่น้ำในมณฑลเหลียวหนิง ประเทศจีน และเคยเป็นลำน้ำสาขาที่ใหญ่ที่สุดสายหนึ่งของแม่น้ำเหลียว เดิมชื่อแม่น้ำเฉิ่น  แม่น้ำหุนมีความยาว 415 กิโลเมตร (258 ไมล์) และระบายน้ำผ่านที่ราบลุ่มแม่น้ำที่มีพื้นที่กว่า 11,500 ตารางกิโลเมตร (4,400 ตารางไมล์) แม่น้ำหุนมีแควสาขาหลายสาย จำนวนแควสาขาที่มีพื้นที่เก็บกักน้ำมากกว่า 100 ตารางกิโลเมตร ทั้งหมด 31 สาย แม่น้ำหุนไหลผ่านพื้นที่ที่มีประชากรหนาแน่นมากที่สุดของมณฑลเหลียวหนิง ได้แก่ นครเฉิ่นหยางซึ่งเป็นเมืองเอกของมณฑลและเป็นเมืองที่ใหญ่ที่สุดในภาคตะวันออกเฉียงเหนือของจีน และเมืองฝู่ชุ่นที่ใหญ่เป็นอันดับเจ็ด
ชื่อของแม่น้ำ"หุน" ("渾"河) หมายถึง "แม่น้ำ"โคลน"" ซึ่งมาจากการไหลที่รวดเร็วของแม่น้ำหุนประกอบกับปริมาณตะกอนที่สูง ซึ่งทำให้มีลักษณะเป็นน้ำโคลน
ในอดีตแม่น้ำหุนยังเป็นที่รู้จักในชื่อ "แม่น้ำเหลียวน้อย" ("小辽水") ส่วนตอนกลางของแม่น้ำยังเป็นที่รู้จักกันในนาม"แม่น้ำเฉิ่น" ("瀋水") นครเฉิ่นหยางที่ตั้งบนฝั่งเหนือของแม่น้ำได้รับการตั้งชื่อตาม"แม่น้ำเฉิ่น"นี้ ส่วนตอนล่างเรียกอีกอย่างว่า "แม่น้ำเก๋อหลี" (蛤蜊河, "แม่น้ำหอย")
ต้นน้ำของแม่น้ำหุนเกิดจากเทือกเขาเชียน (千山) ซึ่งเป็นสาขาของเทือกเขาฉางไป๋ ต้นน้ำของแม่น้ำหุนยังเรียกอีกชื่อว่าลำน้ำน่าลู (纳噜水) หรือแม่น้ำแดง (红河) และไหลลงสู่อ่างเก็บน้ำต้าหั่วฝาง (大伙房水库) ที่มีความจุ 5,437 ลูกบาศก์กิโลเมตร (1,304 ลูกบาศก์กิโลเมตร) เป็นแหล่งน้ำประปาให้กับเมืองโดยรอบ ได้แก่ เฉิ่นหยาง ฝูซุ่น เหลียวหยาง อานชาน ผานจิ่น หยิงโข่ว และต้าเหลียน
กระทั่งปี 1958 แม่น้ำหุนเข้าร่วมกับแม่น้ำไว่เหลียว และแม่น้ำไท่จื่อ ใกล้เมืองไห่เฉิง (ของเมืองอานชาน) จากโครงการวิศวกรรมชลประทานเพื่อแก้ไขปัญหาการควบคุมอุทกภัยในพื้นที่ชายฝั่งทะเลใกล้เมืองหยิงโข่ว แล้วรวมกันเป็นแม่น้ำต้าเหลียว ซึ่งไหลลงสู่อ่าวเหลียวตง การบรรจบกันของแม่น้ำสามสายนี้เรียกว่า "แม่น้ำสามง่าม" (三岔河) ตั้งแต่ปี 1958 จึงถือว่าแม่น้ำหุนเป็นลำน้ำที่แยกออกเป็นอิสระจากแม่น้ำเหลียว โดยทั้งแม่น้ำหุนและแม่น้ำไท่จื่อไม่ได้เป็นสาขาของแม่น้ำเหลียวอีกต่อไป
ยุทธการที่มุกเดน.
หนึ่งในการสู้รบทางบกที่ใหญ่ที่สุดก่อนสงครามโลกครั้งที่ 1 และเป็นการรบทางบกครั้งสุดท้ายในสงครามรัสเซีย-ญี่ปุ่น เกิดขึ้นระหว่างวันที่ 20 กุมภาพันธ์ถึง 10 มีนาคม ค.ศ. 1905 ระหว่างกองทัพญี่ปุ่นและกองทัพรัสเซีย ที่บริเวณสองฝั่งของแม่น้ำหุนใกล้กับมุกเดน ในแมนจูเรีย ปัจจุบันเมืองนี้ที่ชื่อว่า "เฉิ่นหยาง" กำลังพลที่ร่วมในการรบ 610,000 คนและผู้เสียชีวิต 164,000 คน ซึ่งญี่ปุ่นได้รับชัยชนะในการรบ
2022 FIFA World Cup squads
รักแท้แซ่บหลาย
รักแท้แซ่บหลาย เป็นละครโทรทัศน์ไทยหลังข่าว แนวดราม่า ที่ผลิตโดยบริษัท ดาราวีดีโอ จำกัด บทประพันธ์โดย โสภี พรรณราย บทโทรทัศน์ สถาพร สุชาติ, วลัย บุปผา, จีรนุช เอื้อน้อมจิตต์กุล, เจษฎา ปลอดแก้ว กำกับการแสดงโดย สำรวย รักชาติ มีเนื้อเรื่องเกี่ยวกับเรื่องราวของชมจันทร์ แม่ค้าขายปลาร้าอยู่ที่ตลาดบางสำลี ชมจันทร์มีน้องสาวคนเดียวชื่อ เมทินี ทั้งสองกำพร้าพ่อแม่ ชมจันทร์ทำงานส่งเสียน้องสาวด้วยสมบัติของตระกูล คือ สูตรทำปลาร้าของพ่อแม่ จนสามารถส่งเมทินีไปเรียนต่อที่อเมริกาได้ นำแสดง คือ ปิยะธิดา วรมุสิก, ณัฐวุฒิ สกิดใจ และ อารยา เอ ฮาร์เก็ต ออกอากาศครั้งแรกวัน ศุกร์ - อาทิตย์ เวลา 20.25 น. ทางช่องช่อง 7HD เมื่อวันที่ 1 มิถุนายน 2550 และในปี พ.ศ. 2566 นำมาสร้างใหม่ นำแสดงโดย รัฐธีร์ วรโรจน์โยธิน, พัชร์สิตา อธิอนันตศักดิ์, พอล เดอบ๊อด ,นิต้า นิคิต้า ผลิตโดยบริษัท ดาราวีดีโอ จำกัด
รานีโปขรี
รานีโปขรี (, Rani Pokhari; แปล: บ่อน้ำราชินี) หรือชื่อเดิม นฺหูปุขู (, Nhu Pukhu; แปล: บ่อน้ำใหม่) เป็นบ่อน้ำเก่าแก่ที่มนุษย์สร้างขึ้นในใจกลางนครกาฐมาณฑุ ประเทศเนปาล บ่อน้ำมีแปลนเป็นรูปสี่เหลี่ยมจัตุรัส สร้างขึ้นในศตวรรษที่ 17 บนขอบตะวันออกของนครกาฐมาณฑุในเวลานั้น ตั้งอยู่ติดกับนอกประตูเมืองเก่าพอดี บ่อน้ำรานีโปขรีมีความสำคัญทั้งทางประวัติศาสตร์และวัฒนธรรม และมีขนาด 180 คูณ 140 เมตร
ใจกลางของบ่อน้ำเป็นโบสถ์พราหมณ์บูชาพระมาตริเกศวรมหาเทวะ (Matrikeshwor Mahadev) ปางอวตารหนึ่งของพระศิวะ นอกจากนี้ภายในยังประดิษฐานเทวรูปของพระหริศังการี (Harishankari) ซึ่งว่ากันว่าเป็นพระลักษมีและพระสรัสวดีรวมในองค์เดียวกัน ชายฝั่งของบ่อทางทิศใต้มีรูปสลักช้าง และบนหลังช้างเป็นรูปปั้นของกษัตริย์ปรตาป มัลละ และบุตรชายทั้งสอง จักรวรรเตนทระ มัลละ (Chakravartendra Malla) กับ มหิปเตนทระ มัลละ (Mahipatendra Malla) กำลังขี่ช้างอยู่ น้ำในบ่อถูกเติมให้เต็มอยู่ตลอดผ่านช่องทางไหลของน้ำจากใต้ดิน และในบ่อยังมีบ่อน้ำ (well) อีกเจ็ดบ่อภายใน ที่มุมทั้งสี่ของบ่อน้ำยังมีมนเทียรย่อม ๆ อีกสี่หลัง ได้แก่โบสถ์พระไภรวะทางตะวันตกเฉียงเหนือและตะวันออกเฉียงเหนือ, โบสถ์พระมหาลักษมีทางตะวันออกเฉียงใต้ และโบสถ์พระคเณศทางตะวันตกเฉียงใต้ โบสถ์ทางตะวันออกทั้งสองหลังในปัจจุบันอยู่ภายในพื้นที่ของวิทยาลัยตริจันทระ นอกจากนี้ ในระหว่างการขุดค้นเมื่อปี 2020 ยังพบว่าที่มุมทั้งสี่ของบ่อมีธุงเคธาราอยู่
โดยปกติ รานีโปขรีจะถูกล้อมด้วยรั้วเหล็กและเปิดให้เข้าภายในเพียงปีละครั้งในวันภาอีตีกา (Bhai Tika) วันสุดท้ายของเทศกาลติหาร และเทศกาล ฉัฐ ที่ซึ่งมีการเฉลิมฉลองเทศกาลยิ่งใหญ่ที่สุดอยู่ที่นี่
หลังเหตุแผ่นดินไหวเนปาลปี 2015 ได้มีการก่อสร้างรานีโปขรีขึ้นใหม่ในเดือนมกราคม 2016 ที่ซึ่งแปลนเดิมจะใช้คอนเกรีตในการก่อสร้างแทนที่การก่ออิฐประกอบดินเหนียวแบบธรรมเนียม รวมถึงยังมีแผนจะสร้างร้านกาแฟริมบ่อน้ำ แผนการก่อสร้างใหม่นี้ถูกคัดค้านอย่างหนัก และมีการประท้วงโดยคนท้องถิ่นหลายครั้งจนท้ายที่สุดจึงแก้ไขแผลนการก่อสร้างบ่อน้ำใหม่ให้เป็นตามดังเดิม การซ่อมแซมบ่อน้ำจึงแล้วเสร็จในเดือนตุลาคม ค.ศ. 2020
Bhairava
Rani Pokhari
คอนเสิร์ต Singing Bird ตอน Lifetime Soundtrack
คอนเสิร์ต Singing Bird ครั้งที่ 2 ตอน Lifetime Soundtrack เป็นคอนเสิร์ตของ ธงไชย แมคอินไตย์ จัดขึ้นในวันที่ 11–13 พฤศจิกายน พ.ศ. 2565 ณ อิมแพ็ค อารีน่า เมืองทองธานี
คอนเสิร์ต Singing Bird ครั้งที่ 2 และอัลบั้มเบิร์ด ทเวนตี้ทู เป็นองค์ประกอบหลักในโปรเจก "เบิร์ดเปิด โปร’ดี ปี’22" ซึ่งมีการแถลงข่าวเมื่อวันที่ 22 กรกฎาคม พ.ศ. 2565 ณ อาคารจีเอ็มเอ็ม แกรมมี่ เพลส อโศก ทั้งนี้ วิชญ วัฒนศัพท์ ได้กลับมาเป็นผู้อำนวยการดนตรีอีกครั้ง เช่นเดียวกับคอนเสิร์ต Singing Bird ในครั้งแรกเมื่อ พ.ศ. 2562
เดิมคอนเสิร์ตกำหนดจัดขึ้นในวันเสาร์ที่ 12 พฤศจิกายน เพียงรอบเดียว แต่เมื่อบัตรในรอบดังกล่าวจำหน่ายหมดอย่างรวดเร็ว จึงได้เพิ่มรอบวันอาทิตย์ที่ 13 พฤศจิกายน และต่อมาได้เพิ่มการแสดงรอบที่ 3 ในวันศุกร์ที่ 11 พฤศจิกายน ซึ่งจำหน่ายบัตรหมดทั้งสามรอบ
สมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทอดพระเนตรคอนเสิร์ตดังกล่าวในรอบวันที่ 11 พฤศจิกายน เป็นการส่วนพระองค์ ในวันถัดมา ทูลกระหม่อมหญิงอุบลรัตนราชกัญญา สิริวัฒนาพรรณวดี ได้เสด็จทอดพระเนตรคอนเสิร์ตนี้เป็นการส่วนพระองค์เช่นกัน
ศิลปินรับเชิญ.
ศิลปินรับเชิญ ในคอนเสิร์ตครั้งนี้ได้แก่
บทเพลงในคอนเสิร์ต.
ต่อไปนี้เป็นบทเพลงในคอนเสิร์ต Singing Bird ครั้งที่ 2 ตอน Lifetime Soundtrack
ประธานาธิบดีเซอร์เบีย
ประธานาธิบดีแห่งเซอร์เบีย  ประธานาธิบดีแห่งสาธารณรัฐเซอร์เบีย  เป็นตำแหน่งประมุขแห่งรัฐของเซอร์เบีย ผู้ดำรงตำแหน่งปัจจุบันคือ อาเล็กซานดาร์ วูชิช เขาชนะการเลือกตั้ง เมื่อวันที่ 2 เมษายน พ.ศ. 2560 และเข้ารับตำแหน่งเมื่อวันที่ 31 พฤษภาคม พ.ศ. 2560
ประธานาธิบดีสามารถรับเลือกให้ดำรงตำแหน่งโดยตรงเป็นเวลาห้าปีและถูกจำกัดโดย รัฐธรรมนูญ ไม่เกินสองวาระ นอกจากยังเป็น ผู้บัญชาการทหารสูงสุด ของกองทัพเซอร์เบีย ประธานาธิบดียังมีหน้าที่ในการแต่งตั้ง นายกรัฐมนตรี โดยต้องได้รับความยินยอมจากรัฐสภา และยังมีอิทธิพลต่อนโยบายต่างประเทศอยู่บ้าง สำนักงานประธานาธิบดีตั้งอยู่ที่ โนวี ดวอร์
ประธานาธิบดีแห่งเซอร์เบีย
อินุนินัตตาระซูกินะฮิโตะนิฮิโรวาเรตะ
อินุนินัตตาระซูกินะฮิโตะนิฮิโรวาเรตะ  เป็นซีรีส์เว็บมังงะญี่ปุ่น ที่เขียนและวาดภาพประกอบโดย Itsutsuse เริ่มได้รับการตีพิมพ์ลงในเว็บไซต์นิตยสาร Magazine Pocket ของโคดันชะ ตั้งแต่เดือนสิงหาคม พ.ศ. 2563 ถึงมีนาคม พ.ศ. 2565 ส่วนในนิตยสาร Shōnen Magazine R เริ่มในเดือนกันยายนปีเดียวกัน ก่อนจะย้ายจากนิตยสาร Magazine Pocket ไปที่เว็บไซต์ Suiyōbi no Sirius และ YanMaga ในเดือนมีนาคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Quad มีกำหนดการฉายในเดือนมกราคม พ.ศ. 2566
Inu ni Nattara Suki na Hito ni Hirowareta
My Life as Inukai-san's Dog
รีเทิร์นออฟดิโอบราดินน์
รีเทิร์นออฟดิโอบราดินน์  เป็นเกมแนวผจญภัย และไขปริศนา สร้างโดยนักสร้างเกมชาวอเมริกัน ลูคัส โพพ วางจำหน่ายโดยสตูดิโอเกมในญี่ปุ่น 3909 LLC. ซึ่งเป็นเกมที่สองที่ลูคัส โพพ ผลิตในเชิงพาณิชย์ต่อจากเกม "เพเพอร์ส พีส"  เมื่อปี 2013 วางจำหน่ายให้กับบนเครื่องแมค และพีซี ในเดือนตุลาคม 2018 และลงให้กับ นินเท็นโด สวิตช์ เพลย์สเตชัน 4 และเอกซ์บอกซ์วัน ในปีต่อมา
ตัวเกมมีท้องเรื่องอยู่ในช่วงปี 1807 โดยผู้เล่นจะรับบทเป็นผู้ตรวจสอบประกันภัยให้กับบริษัทอินเดียตะวันออก เพื่อไปสืบเรื่องเรือพาณิชย์ที่ชื่อ "โอบรา ดินน์" ที่สูญหายไปเมื่อ 5 ปีก่อน ที่จู่ ๆ ก็ปรากฎขึ้นมานอกชายฝั่งอังกฤษโดยไม่มีใครมีชีวิตอยู่บนเรือ โดยผู้เล่นจะถูกส่งไปที่เรือร้างเพื่อทำการประเมิน สร้างเหตุการณ์ของการเดินทางขึ้นใหม่ และกำหนดชะตากรรมของลูกเรือทั้งหกสิบดวง ระบุสาเหตุการตายของผู้ตายหรือตำแหน่งปัจจุบันที่น่าจะเป็นไปได้สำหรับผู้ที่สันนิษฐานว่ายังมีชีวิตอยู่ ซึ่งการสืบสวนทำได้โดยการใช้ "เมเมนโต มอร์เตม"  นาฬิกาพกที่สามารถเคลื่อนย้ายผู้ใช้ไปยังช่วงเวลาที่เจ้าของศพเสียชีวิตได้ ตัวเกมเป็นเกมที่เล่นในมุมมองบุคคลที่หนึ่ง และผู้สร้างได้ออกแบบให้กราฟิกเกมอยู่ในรูปแบบหนึ่งบิต โมโนโครม ซึ่งได้รับแรงบันดาลใจจากเครื่องคอมพิวเตอร์แมคอินทอชรุ่นแรก ๆ
เกม"รีเทิร์นออฟดิโอบราดินน์"ได้รับการยกย่องในด้านระบบการเล่น รูปแบบศิลปะ และการเล่าเรื่อง นอกจากนี้ยังได้รับการยกให้เป็นหนึ่งในเกมที่ดีที่สุดของปี 2018 และได้รับรางวัลมากมายรวมถึงรางวัล Seumas McNally Grand Prize
เรือ "โอบรา ดินน์" ได้รับการประกันภัยโดยบริษัทอินเดียตะวันออก เมื่อได้รับรายงานว่าสูญหายไปในปี 1803 บริเวณใกล้กับแหลมกู๊ดโฮป มันถูกพัดเข้ามาที่ท่าเรือโดยมีผู้โดยสารและลูกเรือทั้งหกสิบคนเสียชีวิตหรือสูญหาย ผู้เล่นได้รับมอบหมายให้กำหนดชะตากรรมของลูกเรือทั้งหมดบนเรือ รวมถึงชื่อของพวกเขา ชะตากรรมของพวกเขาเกิดขึ้นที่ไหนและอย่างไร ใครคือฆาตกร และตำแหน่งที่พวกเขาควรจะมีชีวิตอยู่
"รีเทิร์นออฟดิโอบราดินน์" เป็นเกมไขปริศนาตรรกะขนาดใหญ่อย่างมีประสิทธิภาพ เกมนี้เล่นเป็นเกมผจญภัยในมุมมองบุคคลที่หนึ่งทำให้ผู้เล่นสามารถสำรวจเรือ "โอบรา ดินน์" ได้อย่างเต็มที่ ตัวเกมใช้รูปแบบสีเดียวเพื่อเลียนแบบวิธีการแรเงาและสีของเกมคอมพิวเตอร์ยุคแรก และเพื่อช่วยให้ผู้เล่นติดตามความคืบหน้า ผู้เล่นจะได้รับสมุดบันทึกที่มีภาพวาดของลูกเรือ รายชื่อลูกเรือ และพิมพ์เขียวของเรือทั้งหมด และจะได้รับ "เมเมนโต มอร์เตม"  ซึ่งเป็นอุปกรณ์ที่คล้ายกับนาฬิกาพกที่สามารถใช้กับศพได้ เมื่อเปิดใช้งาน ผู้เล่นจะได้ยินเสียงเหตุการณ์ที่เกิดขึ้นในวินาทีก่อนที่ศพจะตาย และจากนั้นจะสามารถสำรวจเหตุการณ์ในช่วงเวลาแห่งความตายที่ถูกแช่แข็งไว้ การสืบสวนนี้จะใช้เพื่อระบุผู้ที่อยู่ในเหตุการณ์ เพื่อบันทึกช่วงเวลาในห้องอื่น ๆ หรือบนชั้นเรืออื่น ๆ และเพื่อจดรายละเอียดในที่เกิดเหตุ สิ่งเหล่านี้ใช้เพื่อช่วยเชื่อมโยงใบหน้าของลูกเรือกับชื่อ และหน้าที่ของพวกเขา ซึ่งขณะที่สำรวจช่วงเวลาแห่งความตาย ผู้เล่นสามารถใช้นาฬิกาพกอีกครั้งเพื่อเข้าไปดูเหตุการณ์ซากศพอื่น ๆ ที่มองเห็นได้
ทุกครั้งที่สามารถระบุตัวตน อาวุธ ฆาตกรที่ทำการฆาตกรรม หรือสาเหตุการเสียชีวิตได้อย่างถูกต้อง 3 ศพ สมุดบันทึกจะกรอกข้อมูลพื้นฐานโดยอัตโนมัติ (เป็นลักษณะตีพิมพ์ แทนที่จะเป็นลายมือ) ซึ่งผู้เล่นจะด้ทำการระบุชื่อผู้ตายจริง ๆ และอธิบายสาเหุได้อย่างถูกต้องเท่านั้น ซึ่งอาจมาจากเงื่อนงำเล็ก ๆ น้อย ๆ การอนุมาน การหักล้างตรรกะ จนขอบเขตมีความเป็นไปได้ที่แคบลง การระบุสาเหตุการตายจะมีให้เลือกจากรายการที่กำหนด และการเสียชีวิตบางส่วนสามารถระบุสาเหตุได้มากกว่าหนึ่งวิธี ผู้เล่นสามารถแก้ไขสมุดจดรายการของตนได้เมื่อได้รับข้อมูลเพิ่มเติมในระหว่างเล่น
เรือ "โอบรา ดินน์" เรือพาณิชย์อินเดียตะวันออก ที่ออกจากท่าที่แฟลมัทไปยังตะวันออก ในปี 1802 พร้อมกับลูกเรือ 51 คน และผู้โดยสาร 9 คน เรือไม่ถูกพบที่แหลมกู๊ดโฮปตามที่กำหนด จึงถูกประกาศว่าสูญหาย 5 ปีต่อมาเรือ "โอบรา ดินน์" ปรากฎขึ้นอีกครั้งใกล้กับชายฝั่งอังกฤษโดยไม่พบใครที่มีชีวิตบนเรือ บริษัทอินเดียตะวันออกจึงส่งหัวหน้าผู้ตรวจการเพื่อตรวจสอบว่าเกิดอะไรขึ้นบนเรือ ผู้ตรวจสอบได้รับสมุดบันทึกและนาฬิกาพก "เมเมนโต มอร์เตม"  จาก "เฮนรี อีแวนส์"  เสนารักษ์ประจำเรือ ซึ่งเมื่อใช้นาฬิกากับศพแล้ว จะช่วยให้ผู้ใช้สัมผัสและเดินไปรอบ ๆ ช่วงเวลาที่ศพตายได้อย่างแม่นยำ ซึ่งถูกแช่แข็งในเวลา และด้วยสิ่งนี้พร้อมกับสมุดบันทึก ผู้ตรวจสอบจึงต้องเดินทางในเวลาเพื่อคลี่คลายชะตากรรมของทั้ง 60 ชีวิตบนเรือ
เรือ "โอบรา ดินน์" ได้ออกจากท่าพร้อมกับผู้โดยสารจำนวนหนึ่ง ซึ่งรวมไปถึงเชื้อพระวงศ์ของฟอร์โมซาและองครักษ์พร้อมกับหีบสมบัติอันวิจิตรงดงาม ความหายนะเริ่มต้นขึ้นหลังจากการเดินเรือ ลูกเรือหนึ่งคนเสียชีวิตจากสินค้าที่ตกลงมา และอีกสองคนมีอาการปอดบวม อย่างไรก็ตาม ลูกเรือกลุ่มเล็ก ๆ ก็ได้พยายามก่อกบฎเพื่อขโมยหีบสมบัติ และเมื่อเรือเดินสมุทรไปถึงใกล้หมู่เกาะคะแนรี กลุ่มกบฎก็ได้ทำการขโมยหีบสมบัติและลักพาตัวเชื้อพระวงศ์แล้วลงเรือหลบหนีไป อย่างไรก็ตาม ไดมีสัตว์ประหลาดคล้ายนางเงือกซุ่มโจมตีเรือพายที่หลบหนี และได้ฆ่าคนส่วนมากในกลุ่ม การโจมตีของสัตว์ประหลาดถูกระงับลงเมื่อเชื้อพระวงศ์ใช้เปลือกหอยวิเศษดึงออกมาจากหีบเพื่อทำให้นางเงือกมึนงง แต่สิ่งนี้มันก็ได้ฆ่าตัวเองไปด้วยเช่นกัน ลูกเรือที่เหลือกลับไปที่"โอบรา ดินน์" พร้อมกับนางเงือกที่จับได้ (ซึ่งมีเปลือกหอยวิเศษด้วย) แต่เขาถูกยิงคนบนเรือ ขณะที่พวกเขาถูกพาขึ้นเรือ สัตว์ประหลาดก็ได้โจมตีและสังหารลูกเรือจำนวนมากขึ้น ก่อนที่พวกมันจะถูกปราบและขังไว้ในห้องกักกัน
เรือ "โอบรา ดินน์" พยายามที่วนกลับไปยังอังกฤษเนื่อจากมีลูกเรือเสียชีวิตเป็นจำนวนมาก เมื่อเรือได้วนกลับมา เหล่าสัตว์ประหลาดก็ได้ทำให้เกิดพายุร้ายพัดกระหน่ำ และมีเรียกปีศาจทะเลคู่หนึ่งที่นั่งอยู่บนปูแมงมุมยักษ์ ขึ้นเรือโดยตั้งใจจะไปให้ถึงห้องกักกันเพื่อปลดปล่อยสัตว์ประหลาด และได้ฆ่าลูกเรือก่อนที่จะถูกสังหาร หลังจากการโจมตีครั้งแรกได้ไม่นาน เรือก็ถูกโจมตีโดยคราเคน ซึ่งได้คร่าชีวิตลูกเรือไปหลายคน กัปตันไปที่ห้องกักกันและขู่ว่าจะฆ่าสัตว์ประหลาดทั้งหมดโดยหวังเพื่อจะยุติการโจมตี และจึงฆ่าสัตว์ประหลาดได้ แต่ผู้ช่วยกัปตันได้ปลดปล่อยสัตว์ประหลาดไปพร้อมกับเปลือกหอยวิเศษ ผู้โดยสารที่รอดชีวิตและลูกเรือบางส่วนตัดสินใจละทิ้งเรือ "โอบรา ดินน์" และมุ่งหน้าสู่ชายฝั่งตะวันตกของแอฟริกา "เฮนรี อีแวนส์" รู้ว่าบริษัทอินเดียตะวันออกจะตรวจสอบเรือลำนี้ผ่าน "เมเมนโต มอร์เตม" จึงจงใจฆ่าสัตว์เลี้ยงของเขาในห้องกักขังไว้ และเก็บอุ้งเท้าของมันไว้เพื่อความปลอดภัยก่อนที่จะออกเดินทางไปแอฟริกากับคนอื่น ๆ ลูกเรือที่เหลืออีกหันไปหากัปตันโดยต้องการยึดเรือ หีบ และเปลือกหอยวิเศษคืนเพื่อชดเชยความยากลำบาก โดยไม่รู้ว่ามันถูกโยนออกจากเรือไปแล้ว กัปตันจึงฆ่าพวกกบฏแล้วฆ่าตัวตาย
หลายปีต่อมา ผู้ตรวจการประกันภัยสามารถจัดทำรายการผู้เสียชีวิตทั้งหมดบนเรือได้ ยกเว้นผู้ที่อยู่ในห้องกักขังที่ถูกล็อกไว้ หลังจากที่ผู้ตรวจสอบออกจากเรือ พายุที่รุนแรงก็พัดเข้ามาและเรือ "โอบรา ดินน์" ก็จมลง สมุดบันทึกที่กรอกเสร็จแล้วถูกส่งกลับไปยังอีแวนส์ และรายงานการประกันภัยถูกเขียนขึ้นเพื่อกำหนดการชดเชยหรือปรับทรัพย์สินของลูกเรือที่สูญหาย ทั้งนี้ขึ้นอยู่กับความประพฤติของพวกเขาที่ได้บันทึกลง หนึ่งปีต่อมา "เจน เบิร์ด"  หนึ่งในผู้รอดชีวิตที่หนีไปกับ"อีแวนส์" ส่งหนังสือกลับไปให้ผู้ตรวจการพร้อมกับอุ้งเท้าของสัตว์ และจดหมายแจ้งว่า"อีแวนส์"ได้เสียชีวิตไม่นานหลังจากได้รับสมุดบันทึกคืน จากนั้นผู้ตรวจการจึงใช้ "เมเมนโต มอร์เตม" บนอุ้งเท้าของสัตว์เพื่ออนุมานว่าเกิดอะไรขึ้นในห้งกักกัน แล้วจึงจบเรื่องทั้งหมดของเรือ "โอบรา ดินน์"
ซาบา มูบารัก
ซาบา อาเหม็ด โซลิมาน มูบารัค เอล ซูฟ (, ; เกิด 10 เมษายน พ.ศ. 2519 ในอันจารา ประเทศจอร์แดน) เป็นนักแสดงและโปรดิวเซอร์ชาวจอร์แดน เธอจบการศึกษาจากมหาวิทยาลัยยามุก ในปี พ.ศ. 2544 ด้วยปริญญาตรีสาขาการแสดงละครและการกำกับการแสดง ในปี ค.ศ. 1998 เธอเริ่มต้นอาชีพการแสดงด้วยบทบาทของเธอในซีรีส์โทรทัศน์ของจอร์แดนที่กำกับโดย โมฮาเหม็ด อาซิเซีย เรื่อง "กามาร์ วา ซาฮาร์" ตั้งแต่นั้นมา มูบารัคได้เป็นส่วนหนึ่งของละครโทรทัศน์และภาพยนตร์ที่สำคัญหลายเรื่อง เช่น "บัลคิส", "โมกา ฮาร์รา", "อัล อาห์ด" สามซีซันของเรื่อง "เฮกายัต บานาต" ตั้งแต่ปี ค.ศ. 2012 ถึง 2017 "เดอะไพรซ์", "" และ "เดอะเกสต์: อเลปโปสู่อิสตันบูล" เธอยังมีบทบาทในภาพยนตร์เป็นครั้งแรกในภาพยนตร์เรื่อง "ซาฟาร์ อัล-อัจเนฮา" ("การเดินทางติดปีก") ของจอร์แดนที่กำกับโดย ธาเออร์ มูซา ในปี พ.ศ. 2546 จากนั้นเธอได้แสดงในภาพยนตร์จอร์แดนหลายเรื่องจนกระทั่งภาพยนตร์อียิปต์ ของเธอมีชื่อเสียง ซึ่งเกิดขึ้นหลังจากที่เธอเข้าร่วมในภาพยนตร์ของโมฮาเหม็ด อามินเรื่อง "เบนเทน เมน มิเซอร์" ("สองสาวจากอียิปต์") เธอยังเป็นลูกสาวของฮานัน อัลอักฮา ศิลปินพลาสติกชาวปาเลสไตน์
ในปี พ.ศ. 2554 มูบารัคได้ก่อตั้งแพนอีสต์มีเดีย ซึ่งเป็นบริษัทผลิตสื่อของจอร์แดน บริษัทเริ่มกิจกรรมการผลิตในปี ค.ศ. 2013 ผ่านละครโทรทัศน์เรื่อง "เซน" และ "ตอว์ก อัล แอสฟัลต์" ในปี 2014
Saba Mubarak
ฌอน สก็อตต์
ฌอน สก็อตต์ (; เกิด พ.ศ. 2497) เป็นนักแสดงโทรทัศน์ชาวอังกฤษ เขาได้รับการศึกษาที่โรงเรียนรีด, คอบแฮม, เซอร์เรย์
เขาปรากฏตัวในซีรีส์เรื่องยาวยอดนิยมเรื่อง "เดอะบิลล์" โดยเขารับบทเป็น ดีไอ คริส ดีกิ้น (ก่อนหน้านี้เขารับบทเป็นตัวร้ายในซีรีส์ 6 ตอนที่ 92, ซีรีส์ 8 ตอนที่ 83 รวมถึง ชุดที่ 9 ตอนที่ 13) นอกจากนี้เขายังเคยแสดงเป็นรองผู้รักษากุญแจชื่อ ทอม ไพค์ในละครคอมเมดี้ของบีบีซีในปี ค.ศ. 1989 เรื่อง "เดอะริเวอร์" กับ เดวิด เอสเซ็กซ์ นอกจากนี้เขายังแสดงเป็น แพทริค ดอยล์ ผู้จัดการฮาร์เชสเตอร์ ยูไนเต็ด ในละครฟุตบอลของสกายวันเรือ่ง "ดรีมทีม" และปรากฏตัวเป็นตัวร้ายประจำในละครภาษาเกลิกสก๊อตแลนด์เรือง "มาแชร์"
สก็อตต์ยังเล่นเป็นแจ็ค แฟร์ไชลด์ในซีรีส์คอมเมดี้เรื่อง "บราส" นอกจากนี้เขายังปรากฏแสดงเป็นเด็กหนุ่มอายุ 19 ปีที่ถูกครอบครัวบอร์นรับไว้ในฐานะคนรับใช้หลังจากถูกมัดไว้เพราะขโมยจักรยานในละครกลางวันของเอทีวีเรื่อง "เดอะซีดาร์ทรี" (1976–77) ผลงานละครเวทีของเขา ได้แก่ "เครซี่ฟอร์ยู" ของปรินซ์เอ็ดเวิร์ดเธียร์เตอร์ เรื่อง "ฮาร์ทเบรกเฮ้าส์" ของโรงละครเฮย์มาร์เก็ตโดยผู้อำนวยการเทรเวอร์ นันน์, เรื่อง "เดอะ เชาห์รอน" ของโรงละครหลวงแห่งชาติ และ "ทรานสเลชั่น" ของโรงละครแห่งชาติ
ในปี ค.ศ. 2022 เขารับบทเป็นเบอร์ทรานด์ ครอว์ลีย์ในซีรีส์ของดิสนีย์+เรือ่ง "มูนไนท์"
Shaun Scott (actor)
แชลโคเจน
คาลิด อับดัลลา
คาลิด อับดัลลา (; ; ; เกิด 26 ตุลาคม พ.ศ. 2523) เป็นนักแสดงและ นักเคลื่อนไหวชาวอียิปต์-อังกฤษ เขามีชื่อเสียงระดับนานาชาติหลังจากแสดงในภาพยนตร์ที่ได้รับการเสนอชื่อเข้าชิงรางวัลออสการ์ในปี ค.ศ. 2006และรางวัลแบฟตา - ภาพยนตร์ที่ชนะรางวัล "ยูไนเต็ด 93" ซึ่งเขียนและกำกับโดย พอล กรีนแกรส เป้นบันทึกเหตุการณ์บนสายการบิน ยูไนเต็ดแอร์ไลน์เที่ยวบิน 93 ที่ถูกจี้ซึ่งเป็นส่วนหนึ่งของเหตุการณ์ 11 กันยายน อับดัลลาแสดงเป็น ซีอัด จาร์ราห์ นักบินและหัวหน้ากลุ่มจี้เครื่องบินทั้งสี่บนเครื่องบิน เขาแสดงเป็นอาเมียร์ในเรื่อง "เดอะไคท์รันเนอร์" และแสดงร่วมกับแมตต์ เดมอน ในเรื่อง "กรีนโซน", ภาพยนตร์เรื่องที่สองของเขากับผู้กำกับ พอล กรีนแกรส อับดัลลารับบทเป็ตัวเองในสารคดีของ เจฮาน นูจาอิม เกี่ยวกับการปฏิวัติอียิปต์ปี ค.ศ. 2011 "เดอะสแควร์" ซึ่งได้รับรางวัล ออเดียนซ์อวอร์ดที่เทศกาลซันแดนซ์ ในปี ค.ศ. 2013
อับดัลลาอยู่ในคณะกรรมการของเทศกาลละครนักเรียนแห่งชาติ ในปี ค.ศ. 2011 อับดัลลากลายเป็นหนึ่งในสมาชิกผู้ก่อตั้งของกลุ่ม "โมสิรีน" ("เรายืนยัน") ในกรุงไคโร ซึ่งเป็นกลุ่มผู้สร้างภาพยนตร์และนักเคลื่อนไหวที่ปฏิวัติวงการที่อุทิศตนเพื่อสนับสนุนสื่อพลเมืองทั่วอียิปต์หลังจากการล่มสลายของมูบารัก สามเดือนหลังจากก่อตั้งโมสิรีน มันได้กลายเป็นช่องยูทูบที่ไม่แสวงหากำไรที่มีคนดูมากที่สุดในอียิปต์ตลอดกาล และทั่วโลกในเดือนมกราคม ค.ศ. 2012
Khalid Abdalla
ซากโบราณถ้ำชิราโฮะซาโอเนตาบารุ
ซากโบราณถ้ำชิราโฮะซาโอเนตาบารุ  เป็นแหล่งบรรพมานุษยวิทยา (paleoanthropological site) ตั้งอยู่บนเกาะอิชิงากิของหมู่เกาะยาเอยามะในประเทศญี่ปุ่น ชิราโฮะ ซาโอเนตาบารุ เป็นถ้ำหินปูน ค้นพบครั้งแรกใน ค.ศ. 2007 เมื่อมีการพัฒนาโครงการก่อสร้างท่าอากาศยานชินอิชิงากิ สมาคมถ้ำหินปูนโอกินาวะพบซากของศีรษะมนุษย์ เท้า และแขนในระหว่าง ค.ศ. 2007 และ ค.ศ. 2009 ตัวอย่างมนุษย์สามร่างสามารถย้อนรอยได้ 20,000–16,000 ปีก่อน นอกจากนี้ ยังพบกระดูกของหมูป่าและนก อีกทั้งจากการสำรวจชั้นหินยังพบกระดูกมนุษย์ราว 300 ชิ้น อายุประมาณ 24,000–20,000 ปี ในระยะเวลาสามเดือนใน ค.ศ. 2011
ใน ค.ศ. 2015 นักวิจัยจากมหาวิทยาลัยรีวกีวและมหาวิทยาลัยโตเกียวประสบความสำเร็จในการหาอายุคาร์บอนของกระดูกสามชิ้นจากทั้งหมดห้าชิ้น ผลการทดสอบระบุอายุของกระดูกว่าอยู่ในช่วง 22,890–18,100 ปีก่อนปัจจุบัน (Before Present, BP) การสำรวจที่เริ่มขึ้นระหว่าง ค.ศ. 2012 และ ค.ศ. 2016 ทำให้ค้นพบชิ้นส่วนมนุษย์มากกว่า 1,000 ชิ้นจากโครงกระดูกมนุษย์อย่างน้อย 19 โครง โดยโครงกระดูกมนุษย์ชิ้นที่ 4 ที่มีความสมบูรณ์แบบมากที่สุดมีอายุราว 27,000 ปีก่อนปัจจุบัน กลายเป็นโครงกระดูกที่สมบูรณ์ซึ่งมีอายุเก่าแก่ที่สุดในเอเชียตะวันออกและเก่าแก่กว่าโครงกระดูกชาวมินาโตงาวะหลายพันปี โดยพิจารณาจากท่าของโครงกระดูก ซากโบราณได้รับการยืนยันว่าเป็นสุสานแห่งแรกในยุคหินของประเทศญี่ปุ่น
Shiraho Saonetabaru Cave Ruins
แดเนียล ชมิท
โชโกะ ทานิกูจิ
มนุษย์ถ้ำยามาชิตะ